ai4bharat/Pralekha huggingface dataset:
ప్రధాన మంత్రి కార్యాలయం
సుజ్ లాన్ ఎనర్జీ సంస్థాపకుడు శ్రీ తులసి తాంతి కన్నుమూత పట్ల సంతాపాన్ని వ్యక్తం చేసిన ప్రధాన మంత్రి
అనుభవశాలి అయిన వ్యాపారవేత్త మరియు సుజ్ లాన్ ఎనర్జీ సంస్థాపకుడు శ్రీ తులసి తాంతి కన్నుమూత పట్ల ప్రధాన మంత్రి శ్రీ నరేంద్ర మోదీ ప్రగాఢ దు:ఖాన్ని వ్యక్తం చేశారు.
ప్రధాన మంత్రి ఒక ట్వీట్ లో -
“శ్రీ తులసి తాంతి ఒక అగ్రగామి వ్యాపారవేత్త. ఆయన భారతదేశం ఆర్థిక ప్రగతి కి తోడ్పాటు ను అందించారు; అంతేకాకుండా సుస్థిర అభివృద్ధి ని ముందుకు తీసుకుపోవడం కోసం మన దేశం చేస్తున్న ప్రయాసల ను బలోపేతం చేశారు. ఆయన అకాల మరణం చెందడం తో దు:ఖిస్తున్నాను. ఆయన కుటుంబానికి మరియు మిత్రులకు ఇదే నా సంతాపం. ఓమ్ శాంతి.” అని పేర్కొన్నారు.
Shri Tulsi Tanti was a pioneering business leader who contributed to India’s economic progress and strengthened our nation’s efforts to further sustainable development. Pained by his untimely demise. Condolences to his family and friends. Om Shanti.
— Narendra Modi  October 2, 2022
రసాయనాలు, ఎరువుల మంత్రిత్వ శాఖ
వ్యర్థాల నుంచి సేంద్రియ ఎరువులు ఉత్పత్తి చేయనున్న ఎన్ఎఫ్ఎల్ విజయ్పూర్ యూనిట్
టౌన్షిప్ నుంచి వచ్చే వ్యర్థాలతోపాటు, ఉద్యాన వ్యర్థాలు కలిపి రోజుకు రెండు వేల కిలోలను రీసైకిల్ చేయడం ఈ ప్రాజెక్టు లక్ష్యం
కేంద్ర ఎరువుల విభాగం ఆధ్వర్యంలో పనిచేసే, మధ్యప్రదేశ్లోని విజయ్పూర్లో ఉన్న 'నేషనల్ ఫెర్టిలైజర్స్ లిమిటెడ్' , సేంద్రియ ఎరువుల ఉత్పత్తి ప్లాంటును ఏర్పాటు చేస్తోంది. యూనిట్ నుంచి విడుదలయ్యే
వ్యర్థాలను సేకరించి ప్లాంటుకు తరలిస్తారు. భూమిలో కలిసిపోయే వ్యర్థాలు, కలిసిపోని వ్యర్థాలను అక్కడ వేరు చేస్తారు. కుళ్లిపోయే స్వభావమున్న వ్యర్థాలను సేంద్రియ ఎరువుగా మార్చడానికి దాదాపు పది రోజుల సమయం పడుతుంది.
స్వచ్ఛ భారత్లో భాగంగా ఈ ప్లాంటును ఏర్పాటు చేస్తున్నారు. టౌన్షిప్ నుంచి వచ్చే వ్యర్థాలతోపాటు, ఉద్యాన వ్యర్థాలు కలిపి రోజుకు రెండు వేల కిలోలను రీసైకిల్ చేసి, సేంద్రియ ఎరువుగా మార్చడం ఈ ప్రాజెక్టు లక్ష్యం.
టౌన్షిప్లోని పార్కులు, బహిరంగ ప్రదేశాల్లో మొక్కలు, చెట్ల పెంపకానికి, రసాయన ఎరువులకు బదులు ఈ సేంద్రియ ఎరువును ఉపయోగించాలన్నది అధికారుల ఆలోచన. ఇళ్లలో పచ్చికలు, కిచెన్ గార్డెన్లు పెంచుకోవడానికి ప్రజలు కూడా దీనిని ఉపయోగించుకోవచ్చు.
విజయ్పూర్ యూనిట్ సీజీఎం శ్రీ జగదీప్ షా సింగ్, సేంద్రియ ఎరువుల ఉత్పత్తి ప్లాంటుకు భూమిపూజ చేశారు. సీనియర్ అధికారులు ఈ కార్యక్రమానికి హాజరయ్యారు.
ప్రధాన మంత్రి కార్యాలయం
‘ఇండియా-ఆస్ట్రేలియా సర్క్యులర్ ఇకానమీ హ్యాకథన్ ’ ని ఉద్దేశించి ప్రసంగించిన ప్రధాన మంత్రి
మన ప్రపంచం లో పరిసరాల పరంగా ఎదురవుతున్న ఇబ్బందుల ను పరిష్కరించడం లో సర్క్యులర్ ఇకానమీ ఒక కీలకమైన భూమిక ను పోషించగలుగుతుంది: ప్రధాన మంత్రి
కొవిడ్ అనంతరం కాలం లో ప్రపంచానికి ఆకృతి ని ఇవ్వడం లో బలమైన భారతదేశం-ఆస్ట్రేలియా భాగస్వామ్యం ఒక ముఖ్య పాత్ర ను పోషించనుంది: ప్రధాన మంత్రి
మన వినియోగ నమూనాల పై సమీక్ష జరుపుకోవలసిన అవసరం తో పాటు, మనం ఆ నమూనాలు పరిసరాల పై ప్రసరింప చేసే ప్రభావాన్ని మనం ఏ విధంగా తగ్గించగలం అనే అంశాన్ని కూడా పరిశీలించుకోవలసిన అవసరం ఉందని ప్రధాన మంత్రి శ్రీ నరేంద్ర మోదీ అన్నారు. ఈ విషయం లో మనకు ఎదురవుతున్న సవాళ్ళ లో అనేక సవాళ్ళ ను పరిష్కరించడం లో సర్క్యులర్ ఇకానమీ ఒక కీలకమైన మార్గం కాగలదని ఆయన అన్నారు. ‘ఇండియా-ఆస్ట్రేలియా సర్క్యులర్ ఇకానమీ హ్యాకథన్ ’ ముగింపు కార్యక్రమం లో ఆయన ఈ రోజున వీడియో కాన్ఫరెన్స్ మాధ్యమం ద్వారా మాట్లాడారు.
వస్తువు లను రీసైకిల్ చేయడం, అలా మళ్ళీ వినియోగం లోకి తెచ్చుకోవడం, వ్యర్థాల ను నిర్మూలించడం, వనరుల ను సమర్ధం గా వాడుకొనే విధానాల ను మెరుగు పరచుకోవడం అనేది మన జీవన శైలుల లో భాగం అయి తీరాలని ప్రధాన మంత్రి అన్నారు. హ్యాకథన్ లో ప్రదర్శించిన మీ నూతన ఆవిష్కరణలు సర్క్యులర్ ఇకానమీ సొల్యూషన్స్ లో మన రెండు దేశాలు నాయకత్వ స్థానాన్ని అందుకోవడానికి ప్రేరణ ను అందిస్తాయని ఆశాభావాన్ని వ్యక్తం చేశారు. ఈ ఆలోచనల ను ఇంకాస్త ముందుకు తీసుకుపోయి, భారీ స్థాయి లో కార్యాచరణ రూపాన్ని ఎలా ఇవ్వగలుగుతామో అన్నది కూడా ఇక అన్వేషించవలసి ఉందని ఆయన కోరారు. ‘‘మనం భూ మాత అందిస్తున్న వనరులు అన్నింటికీ యజమానులం కాదని, మనం ఆ వనరుల కు భావి తరాల తరఫున ధర్మకర్తలం గా మాత్రమే ఉన్నామన్న సంగతి ని ఎన్నటికీ మరచిపోకూడదు’’ అని ప్రధాన మంత్రి అన్నారు.
హ్యాకథన్ లో భాగం పంచుకొన్న యువ ఔత్సాహికుల లో పెల్లుబుకుతున్న శక్తే భారతదేశాని కి, ఆస్ట్రేలియా కు మధ్య మునుముందుకు సాగిపోయేటటువంటి భాగస్వామ్యాని కి ఒక ప్రతీకగా నిలుస్తోందని ప్రధాన మంత్రి అన్నారు. ‘‘దృఢమైన భారతదేశాని కి, ఆస్ట్రేలియా కు మధ్య గల దృఢమైన భాగస్వామ్యం కొవిడ్ అనంతర కాలం లో ప్రపంచానికి ఒక ఆకృతిని ఇవ్వడం లో ఒక ముఖ్యమైన పాత్ర ను పోషిస్తుంది. మరి, ఈ భాగస్వామ్యాని కి మన యువత, మన యువ నూతన ఆవిష్కర్తలు, మన స్టార్ట్-అప్ లు ముందు భాగాన నిలబడబోతున్నాయి’’ అని ప్రధాన మంత్రి తన ప్రసంగాన్ని ముగించారు.
ప్రధాన మంత్రి కార్యాలయం
ప్రపంచ బ్యాంకు లాజిస్టిక్ పర్ఫార్మెన్స్ సూచిక లో భారతదేశం అద్భుతంగా 16 స్థానాలు మెరుగుపరచుకోవడం పట్ల సంతోషం వ్యక్తం చేసిన - ప్రధానమంత్రి
ప్రపంచ బ్యాంకు యొక్క లాజిస్టిక్ పర్ఫార్మెన్స్ సూచిక లో భారతదేశం అద్భుతంగా 16 స్థానాలు మెరుగుపరచుకోవడం పట్ల ప్రధానమంత్రి శ్రీ నరేంద్ర మోదీ తన సంతోషాన్ని వ్యక్తం చేశారు.
ఈ విషయమై కేంద్ర వాణిజ్య, పరిశ్రమల శాఖ మంత్రి శ్రీ పీయూష్ గోయల్ చేసిన ట్వీట్ కు ప్రధానమంత్రి సామాజిక మాధ్యమం ద్వారా స్పందిస్తూ,
“మన సంస్కరణల ద్వారా లాజిస్టిక్స్ మౌలిక సదుపాయాలను మెరుగుపరచడంపై దృష్టి కేంద్రీకరించడం ప్రోత్సహించే ధోరణి. ఈ లాభాలు ఖర్చులను తగ్గించడంతో పాటు, మన వ్యాపారాలను మరింత పోటీగా మారుస్తాయి." అని ట్వీట్ చేశారు.
(
విద్యుత్తు మంత్రిత్వ శాఖ
ఆర్థిక సంవత్సరం 21 రెండవ త్రైమాసికానికి రూ. 3,117 కోట్ల పన్ను
అనంతర లాభాలను ప్రకటించిన పవర్ గ్రిడ్
మొత్తం ఆదాయం 8% పెరిగి రూ. 9,890 కోట్లుగా నమోదు
కేంద్ర విద్యుత్ మంత్రిత్వ శాఖ ఆధ్వర్యంలోని మహారత్న కంపెనీ అయిన పవర్ గ్రిడ్ కార్పొరేషన్ ఆఫ్ ఇండియా లిమిటెడ్ , దేశ సెంట్రల్ ట్రాన్స్మిషన్ యుటిలిటీ  పన్నుల అనంతర లాభాలు  రూ. 3,094 కోట్ల రూపాయలను, ఏకీకృత ప్రాతిపదికన మొత్తం రూ. 9,381 కోట్ల రూపాయలను ఆర్ధిక సంవత్సరం 21 రెండవ త్రైమాసికానికి ఖాతాలో చూపింది. స్వతంత్ర ప్రాతిపదికన ఆర్థిక సంవత్సరం 21లో రెండవ త్రైమాసికానికి గాను పన్నుల అనంతర లాభాలు  రూ. 3,117 కోట్ల రూపాయలను, ఏకీకృత ప్రాతిపదికన మొత్తం రూ. 9,890 కోట్ల రూపాయలను చూపి, ఆర్థిక సంవత్సరం 20లో ఇదే కాలానికన్నా 23% , 8% పెరుగుదలను నమోదు చేసింది.
ఆరు నెలల కాలానికి - ఆర్థిక సంవత్సరం 21 మొదటి ఆరు నెలల్లో పన్నుల అనంతర లాభాలు  రూ.5,142 కోట్లు, ఏకీకృత ప్రాతిపదికన మొత్తం 19,648 కోట్ల రూపాయలు. ఇది గత ఆర్థిక సంవత్సరం ఇదే కాలంతో పోలిస్తే 1% మరియు 6% ఎక్కువ. స్వతంత్ర ప్రాతిపదికన పిఎటి, మొత్తం ఆదాయం రూ. 5,097 కోట్లు, రూ. 19511 కోట్లు, అంటే క్రమంగా 3% మరియు 6% ఎదుగుదలను నమోదు చేశాయి.
ఆర్ధిక సంవత్సరం 21, రెండవ త్రైమాసికంలో కంపెనీ ఏకీకృత ప్రాతిపదికన మూలధన వ్యయం సుమారు రూ. 3,100 కో్ట్లను, రూ. 10,693 కోట్లు విలువ కలిగిన మూలధన ఆస్తులను  కలిగి ఉంది.
కోవిడ్-19 మహమ్మారి సమయంలో లాక్డౌన్ నిబంధనలను, అనేక సవాళ్ళను ఎదుర్కొన్నప్పటికీ ఈ త్రైమాసికంలో పవర్ గ్రిడ్ ప్రతిష్ఠాత్మక రాయగఢ్- పుగలూర్ హెచ్విడిసి వ్యవస్థకు చెందిన బైపోల్ -1 లోని పోల్-1ను కమిషన్ చేసింది. దానితో పాటుగా ఐదు రాష్ర్టాల ద్వారా ప్రయాణించే 1765 కిమీల పొడవైన + 800 కెవి రాయగఢ్-పుగలూర్ హెచ్విడిసి ట్రాన్స్మిషన్ లైన్ ను, 400 కెవి డి/సఇ పుగలూర్ - అరాసుర్, 400 కెవి డి/సఇ పుగలూర్ - పుగలూర్ ట్రాన్స్మిషన్ లైన్లను వేసింది. ప్రారంభించిన ఈ వ్యవస్థలు పశ్చిమ ప్రాంతం నుంచి దక్షిణ ప్రాంతానికి 1500 మెగావాట్ల విద్యుత్ సరఫరాను సరఫరా చేయడం ద్వారా ప్రామాణికమైన, నాణ్యత కలిగిన విద్యుత్ సరఫరాను సాధ్యం చేస్తుంది.
ఈ త్రైమాసికంలో ఆరంభించిన భారీ ఆస్తులు - 400 కెవి డి/ సి ఎన్ ఎన్ టిపిఎస్ -అరియలూర్ టిఎల్, 400 కెవి కెవి డి/ సి బనస్కంత- రాధానేస్డా టిఎల్, పవర్ గ్రిడ్కు చెందిన గోరఖ్పూర్, భుజ్, రాధానెస్డా, రాయగఢ్, పుగులూర్ సబ్ స్టేషన్లు.
ఆర్థిక సంవత్సరం 21 మొదటి ఆరు నెలల్లో తన ఆధీనంలో ఉన్న సంస్థలతో సహా పవర్ గ్రిడ్ భౌతిక ఆస్తులు 168,140 సికెఎం ట్రాన్్సమిషన్ లైన్లు, 252 సబ్ స్టేషన్లు, 419,800 ఎంవిఎ పరిమాణ సామర్ధ్యం.
ఆధునిక సాంకేతిక పరికరాలను, పద్ధతులను అనుసరించడం ద్వారా, యాంత్రికీకరణను, డిజిటల్ పరిష్కారాలను ఎక్కువగా ఉపయోగించడం ద్వారా పవర్ గ్రిడ్ ఆర్ధిక సంవత్సరం 21 మొదటి ఆరు నెలల కాలంలో 99.83% సగటు ప్రసార వ్యవస్థను అందుబాటులో ఉంచింది.
సమాచార, ప్రసార మంత్రిత్వ శాఖ
గోవాలోని 52వ ఐఎఫ్ఎఫ్ఐలో అంతర్జాతీయ పోటీకి 15 సినిమాలు బరిలోఉన్నాయి
అంతర్జాతీయ పోటీలో భారతీయ ఎంట్రీలు-గోదావరి, మీ వసంతరావు మరియు సెమ్ఖోర్
52వ ఇంటర్నేషనల్ ఫిల్మ్ ఫెస్టివల్ ఆఫ్ ఇండియా ఉత్సవం సందర్భంగా పోటీ కోసం అంతర్జాతీయ సినిమాల జాబితాను విడుదల చేసింది. ప్రపంచవ్యాప్తంగా ఉన్న ఫీచర్ లెంగ్త్ ఫిక్షన్ ఫిల్మ్లలో అత్యుత్తమమైనవి విభాగంలో పోటీకి ఎంపిక చేయబడ్డాయి. ఇది సంవత్సరంలోని కొన్ని ఉత్తమ చిత్రాలను ప్రదర్శించే ఉత్సవంలో అత్యంత ముఖ్యమైన విభాగాలలో ఒకటి మరియు ఈ 15 చిత్రాలు గోల్డెన్ పీకాక్ మరియు ఇతర అవార్డుల కోసం పోటీ పడుతున్నాయి.
లైనప్లో భాగమైన సినిమాలు:
1. ఎనీ డే నౌ | దర్శకత్వం : హమీ రమేజాన్ | ఫిన్లాండ్
2. షార్లెట్ | దర్శకత్వం : సైమన్ ఫ్రాంకో | పరాగ్వే
3. గోదావరి | దర్శకత్వం: నిఖిల్ మహాజన్ | మరాఠీ, భారతదేశం
4. ఇంటర్గాల్డ్ | దర్శకత్వం : రాడు ముంటీన్ |రొమేనియా
5. లాండ్ ఆఫ్ డ్రీమ్స్ | దర్శకత్వం : షిరిన్ నేషత్ & షోజా అజారి | న్యూ మెక్సికో, యూఎస్ఏ
6. లీడర్ | దర్శకత్వం :కాటియా ప్రివీజెన్క్యూ| పోలాండ్
7. మీ వసంతరావు | దర్శకత్వం: నిపున్ అవినాష్ ధర్మాధికారి | మరాఠీ, భారతదేశం
8. మాస్కో డజ్నాట్ హ్యాపెండ్ | దర్శకత్వం : డిమిత్రి ఫెడోరోవ్ | రష్యా
9. నో గ్రౌండ్ బినీత్ ద ఫీట్| దర్శకత్వం : మొహమ్మద్ రబీ మృధా | బంగ్లాదేశ్
10. వన్స్ వి వర్ గుడ్ ఫర్ యు| దర్శకత్వం : బ్రాంకో ష్మిత్ | క్రొయేషియా, బోస్నియా మరియు హెర్జెగోవినా
11. రింగ్ వాండరింగ్ | దర్శకత్వం : మసకాజు కనేకో | జపాన్
12. సేవింగ్ వన్ హూ వజ్ డెడ్| దర్శకత్వం : వాక్లావ్ కడ్ర్ంకా | చెక్ రిపబ్లిక్
13. సేమ్ఖోర్ | దర్శకత్వం: ఐమీ బారుహ్ | డిమాసా, భారతదేశం
14. ద డోర్మ్ | దర్శకత్వం : రోమన్ వాస్యనోవ్ | రష్యా
15. ది ఫస్ట్ ఫాలెన్ | దర్శకత్వం : రోడ్రిగో డి ఒలివేరా |బ్రెజిల్
ఈ చిత్రాలు వివిధ విభాగాల్లో అవార్డుల కోసం పోటీపడతాయి, అవి:
1. ఉత్తమ చిత్రం  - ఈ అవార్డు రూ.40,00,000/- నగదు బహుమతిని కలిగి ఉంటుంది. దర్శకుడు మరియు నిర్మాత మధ్య సమానంగా పంచుకోవాలి. క్యాష్ కాంపోనెంట్తో పాటు డైరెక్టర్ గోల్డెన్ పీకాక్ మరియు సర్టిఫికేట్ అందుకుంటారు. క్యాష్ కాంపోనెంట్తో పాటు ప్రొడ్యూసర్ సర్టిఫికేట్ అందుకుంటారు.
2. ఉత్తమ దర్శకుడు: వెండి నెమలి, సర్టిఫికెట్ మరియు నగదు బహుమతి రూ.15,00,000/-
3. ఉత్తమ నటుడు : వెండి నెమలి, సర్టిఫికేట్ మరియు నగదు బహుమతి రూ.10,00,000/-
4. ఉత్తమ నటి : వెండి నెమలి, సర్టిఫికెట్ మరియు నగదు బహుమతి రూ.10,00,000/-
5. ప్రత్యేక జ్యూరీ అవార్డు: రజత నెమలి, సర్టిఫికేట్ మరియు రూ. 15,00,000/- నగదు బహుమతి ఒక చిత్రానికి  లేదా ఒక వ్యక్తికి  ఒక చలనచచిత్రం). ఒక సినిమాకి అవార్డు ఇస్తే ఆ సినిమా దర్శకుడికి ఇవ్వబడుతుంది.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
కోవిడ్ -19 కు వ్యతిరేకంగా భారతదేశ పోరాటంలో సివిల్ సర్వెంట్స్ అందిస్తున్న అద్భుతమైన సేవలను సివిల్ సర్వీసెస్ దినోత్సవం సందర్భంగా ప్రశంసించిన డాక్టర్ జితేంద్ర సింగ్
కేంద్ర సిబ్బంది వ్యవహారాలు, ప్రజాఫిర్యాదులు, పెన్షన్ల శాఖ సహాయమంత్రి డాక్టర్ జితేంద్ర సింగ్ ఈరోజు సివిల్ సర్వీసుల దినోత్సవం 2020 సందర్బంగా దేశవ్యాప్తంగా 25 రాష్ట్రాలు, 5 కేంద్రపాలిత ప్రాంతాల సివిల్ సర్వెంట్లతో వీడియో కాలింగ్ ద్వారా సంభాషించారు. ఈ సందర్భంగా ఆయన కోవిడ్ -19 పై పోరాటంలో సివిల్ సర్వెంట్ల అద్భుత కృషిని ఆయన కొనియాడారు.
ప్రకృతి వైపరీత్యాల సమయంలో తోడ్పడేందుకు 29 సర్వీసు అసోసియేషన్లను ఒకచోట చేర్చే కరుణ ప్లాట్ఫామ్ విజయవంతం కావడాన్ని ఉదహరిస్తూ, వివిధ సర్వీసుల మధ్య మరింత సహకారానికి డాక్టర్ జితేంద్రసింగ్ పిలుపునిచ్చారు.ప్రధానమంత్రి కేర్స్ ఫండ్కు ఒక రోజు జీతం అందించడం ద్వారా ప్రభుత్వం చేపట్టిన కోవిడ్ -19 సహాయ కార్యకలాపాలకు సివిల్ సర్వెంట్లు మద్దతు ఇచ్చినందుకు ఆయన వారిని అభినందించారు. కోవిడ్ -19 మహమ్మారిని ఎదుర్కొవడంలో జిల్లా కలెక్టర్లు ముందుండి నాయకత్వం వహిస్తున్నారు. భారతదేశంలో కోవిడ్ మహమ్మారి వ్యాప్తిని అరికట్టే బాధ్యత సివిల్ సర్వెంట్ల భుజస్కంధాలపై ఉంచడం జరిగింది.
కనీస ప్రభుత్వం, గరిష్ఠ పాలన అనేది ప్రధానమంత్రి శ్రీ నరేంద్ర మోదీ నాయకత్వంలోని ప్రభుత్వ నినాదమని అన్నారు. గత ఆరు సంవత్సరాలలో దేశం చెప్పుకోదగిన స్థాయిలో సివిల్ సర్వీసు సంస్కరణలను తీసుకువచ్చింది. ప్రభుత్వ సంస్థల పునర్నిర్మాణం, సరైన స్థితిలో వాటిని ఉంచడం, జాయింట్ సెక్రటరీ స్థాయిలో లేటరల్ ఎంట్రీ వంటి రిక్రూట్మెంట్ సంస్కరణలు, ఈ సేవలపై ప్రత్యేకదృష్టితో ప్రజాసేవల పనితీరును మెరుగుపరచడం, పౌరులే ప్రధాన కేంద్రంగా పలు చర్యలు వంటి వాటిని ఎన్నింటినో ప్రభుత్వం చేపట్టింది.
భారతదేశ పౌర సేవలను ప్రపంచ ఉత్తమ పద్ధతులతో సమానంగా తీసుకురావడానికి చేసిన ప్రయత్నాన్ని, 2019లో విడుదలైన సుపరిపాలన సూచిక , నేషనల్ ఇ-సర్వీసెస్ డెలివరీ అసెస్మెంట్ సూచిస్తుంది. భారత పాలన నమూనా మెరిటోక్రసీ ని, రాజ్యాంగ విలువలను ప్రోత్సహిస్తున్నట్లు గుర్తించబడింది.
2019 సెప్టెంబర్ నుండి ప్రజా ఫిర్యాదుల పరిష్కార వ్యవస్థ సమగ్ర పునరుద్ధరణ జరిగిందని డాక్టర్ జితేంద్ర సింగ్ చెప్పారు..ఇది ఫిర్యాదుల పరిష్కార నాణ్యతను మెరుగుపరచడమే కాక ఫిర్యాదుల పరిష్కార వ్యవధిని తగ్గించిందన్నారు. నేషనల్ మానిటర్ ఫర్ కోవిడ్ -19 పబ్లిక్ గ్రీవెన్సెస్  కు 20 రోజులలో అంటే ఏప్రిల్ 1 నుంచి ఏప్రిల్ 20 ,2020 వరకు వచ్చిన ఫిర్యాదులలో 25,000 కోవిడ్ -19 ఫిర్యాదులు పరిష్కారానికి నోచుకోవడం పట్ల ఆయన సంతొషం వ్యక్తం చేశారు.. అంటే సగటున 1.57 రోజులలో ఫిర్యాదులు పరిష్కారమయ్యాయి.
ప్రపంచవ్యాప్తంగా కోవిడ్ -19 మహమ్మారి వ్యాప్తి చెందడంతో, 21 ఏప్రిల్ 2020 న జరగాల్సిన సివిల్ సర్వీసెస్ డే కార్యక్రమాన్ని లాక్డౌన్ కారణంగా వాయిదా వేశారు.
ప్రభుత్వపాలనలో ఎక్స్లెన్స్ కు సంబంధించి ప్రధానమంత్రి పురస్కారం 2019,2020 సంవత్సరాలకు 2020 అక్టోబర్ 31న సర్దార్ వల్లభాయ్ పటేల్ జయంతి రోజున ప్రదానం చేస్తారు.
కోవిడ్ 19 పై పోరాటానికి సంబంధించి డిఒపిటి కిచెందిన ఈ లెర్నింగ్ ప్లాట్ ఫాం  పై 1,44,736 మందికిపైగా తమ పేర్లను నమోదు చేసుకోవడం పట్ల డాక్టర్ జితేంద్ర సింగ్ సంతృప్తి వ్యక్తం చేశారు.ఈ ప్లాట్ఫాంను ఈనెల 8 వతేదీన ప్రారంభించగా 96,268 మంది అభ్యర్థులు కోర్సును పూర్తి చేశారు.
ప్రభుత్వం చేపట్టిన కోవిడ్ -19 సహాయ చర్యలకు మద్దతుగా కేంద్రప్రభుత్వంలోని వివిధ మంత్రిత్వశాఖలకు చెందిన సివిల్ సర్వెంట్లు పిఎం కేర్స్ నిధికి తమ ఒక రోజు వేతనం కింద, సిఎస్ఆర్ కంట్రిబ్యూషన్ల ద్వారా ఇప్పటివరకూ రూ 4227 కోట్ల రూపాయలకు పైగా మొత్తాన్ని అందజేయడం గురించి ఇక్కడ ప్రత్యేకంగా ప్రస్తావించుకోవాలి.
ప్రధాన మంత్రి కార్యాలయం
ఫిబ్రవరి 20 న నీతి ఆయోగ్ 6 వ గవర్నింగ్ కౌన్సిల్ సమావేశానికి అధ్యక్షత వహించనున్న ప్రధానమంత్రి
ప్రధానమంత్రి శ్రీ నరేంద్రమోదీ , 2021 ఫిబ్రవరి 20 వతేదీ ఉదయం 10.30 గంటలకు, నీతి ఆయోగ్ 6 వ గవర్నింగ్ కౌన్సిల్ సమావేశానికి వీడియో కాన్ఫరెన్సు ద్వారా అధ్యక్షత వహించనున్నారు. వ్యవసాయం, మౌలికసదుపాయాలు, తయారీ , మానవవనరుల అభివృద్ధి, క్షేత్రస్థాయిలో సేవలు అందించడం, ఆరోగ్యం, పౌష్టికాహారం తదితర అంశాలపై ఈ సమావే|శంలో చర్చంచనున్నారు.
వివిధ రంగాలకు సంబంధించి, వివిధ విభాగాలకు సంబంధించి, ఫెడరల్ అంశాలూ చర్చించేందుకు గవర్నింగ్ కౌన్సిల్ ఒక వేదిక ను కల్పిస్తుంది .ఇందులో ప్రధానమంత్రితో పాటు వివిధ రాష్ట్రాల ముఖ్యమంత్రులు, లెజిస్లేచర్ కలిగిన కేంద్ర పాలిత ప్రాంతాల ముఖ్యమంత్రులు, ఇతర కేంద్ర పాలిత ప్రాంతాల లెఫ్టినెంట్గవర్నర్లు ఇందులో సభ్యులుగా ఉంటారు. ఈ ఆరవ గవర్నింగ్ కౌన్సిల్ సమావేశంలో తొలిసారిగా లద్దాక్ పాల్గొననుంది. కేంద్రపాలిత ప్రాంతంగా జమ్ముకాశ్మీర్ పాల్గొంటున్నది.
ఈ సారి ఇతర అడ్మినిస్ట్రేటర్లు నాయకత్వంవహిస్తున్న కేంద్రపాలిత ప్రాంతాలను కూడా ఇందులో చేరాల్సిందిగా ఆహ్వానించారు. ఈ సమావేశంలో గవర్నింగ్ కౌన్సిల్ ఎక్స్ అఫిషియో సభ్యులు , కేంద్ర మంత్రులు, నీతి ఆయోగ్ వైస్ ఛైర్మన్, సభ్యులు, నీతి ఆయోగ్ సి.ఇ.ఒ, భారత ప్రభుత్వానికి చెందిన ఇతర సీనియర్ అధికారులు పాల్గొన నున్నారు.
ఉక్కు మంత్రిత్వ శాఖ
ఇనుపఖనిజ తవ్వకాలను ప్రారంభించేందుకు ఎన్ఐఎన్ఎల్ కు మద్దతును అందించిన ఎన్ఎండిసి, ఉక్కు మంత్రిత్వ శాఖ
ఒడిషాలో మైనింగ్ కార్యకలాపాలను పునః ప్రారంభించేందుకు నీలాచల్ ఇస్పాట్ నిగమ్ లిమిటెడ్ కు ఉక్కు మంత్రిత్వ శాఖ పరిధిలోని ఎన్ఎండిసి సాంకేతిక, ఆర్థిక సాయాన్ని అందించేందుకు ముందుకు వచ్చింది. దీనితో ముచుకుంద మైన్ బ్లాక్లో ఇనప ఖనిజాన్ని  ఎన్ఐఎన్ఎల్ కార్యకలాపాలు ప్రారంభం అయ్యాయి.
ఉక్కు మంత్రిత్వ శాఖ, వాణిజ్య మంత్రిత్వ శాఖ, డిఐపిఎఎం తోడ్పాటుతో ఎన్ఎండిసిని ఎన్ఐఎన్ఎల్ మద్దతు కోరింది. ఓడిషా రాష్ట్రంలో ఉన్నత శ్రేణి ఇనప ఖనిజం సరఫరాను వేగవంతం చేసేందుకు, సహాయాన్ని అందించేందుకు ఎన్ ఎండిసి - ఎన్ఐఎన్ఎల్తో ఎంఒయుపై సంతకాలు చేసింది.
ఎంఎంఐసి జాయింట్ వెంచర్ కంపెనీ అయిన ఎన్ఐఎన్ ఎల్, ఐపిఐసిఒఎల్, ఒఎంసి, ఎన్ఎండిసి, ఇతరులతో కలిసి ఒడిషాలోని జాజ్పూర్లోని దుబ్రిలో 1.1 ఎంటిపిఎ ఇంటిగ్రేడ్ స్టీల్ ప్లాంట్ను ఏర్పాటు చేసింది. ఇనప ఖనిజాన్ని కాప్టివ్ ప్రొడక్షన్ చేసేందుకు జనవరి 2017లో కంపెనీ మైనింగ్ లైసెన్స్ను పొందింది. రాష్ట్రంలో ఇనుము ధాతువు ఉత్పత్తిని పెంచేందుకు రెండేళ్ళపాటు మిలియన్ టన్నుల చొప్పున అమ్మేందుకు, కంపెనీ ఖర్చులకు ఆదాయాన్ని ఆర్జించేందుకు ఎన్ఐఎన్ఎల్ కు అనుమతి లభించింది.
మంత్రిమండలి
కస్టమ్స్ అంశాలలో పరస్పర సహాయ సహకారాలకు భారతదేశం మరియు తజికిస్తాన్ ల మధ్య ఒప్పందానికి ఆమోదం తెలిపిన మంత్రివర్గం
కస్టమ్స్ అంశాలలో పరస్పర సహాయ సహకారాల కోసం భారతదేశం మరియు తజికిస్తాన్ ల మధ్య ఒక ఒప్పందం పై సంతకాలకు మరియు అనుమోదానికి ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది.
కస్టమ్స్ సంబంధిత నేరాల దర్యాప్తునకు మరియు నివారణకు సంబంధించిన సమాచారం అందుబాటులోకి వచ్చేందుకు ఈ ఒప్పందం సహాయపడనుంది. అంతేకాకుండా ఈ ఒప్పందం రెండు దేశాల మధ్య వస్తువుల వర్తకం సాఫీగా సాగేందుకు మార్గాన్ని సుగమం చేస్తుందని కూడా ఆశిస్తున్నారు.
పూర్వరంగం:
రెండు దేశాల కస్టమ్స్ అధికారుల మధ్య సమాచారం మరియు రహస్య సమాచారం పంచుకోవడానికి ఒక న్యాయబద్ధమైన ఫ్రేమ్ వర్క్ కు ఈ ఒప్పందం వీలు కల్పిస్తుంది. అలాగే, కస్టమ్స్ చట్టాల సముచిత వర్తింపునకు, కస్టమ్స్ నేరాల దర్యాప్తునకు, నివారణకు, ఇంకా న్యాయబద్ధమైన వ్యాపారం చోటుచేసుకొనేందుకు కూడా ఉపయోగపడుతుంది. ఈ ఒప్పందం భారతీయ కస్టమ్స్ విభాగానికి ఉన్న అవసరాలను, ఆందోళనలను మరీ ముఖ్యంగా వెల్లడించినటువంటి విలువ యొక్క, వస్తువుల మూలం యొక్క మరియు రెండు దేశాల మధ్య వ్యాపారం జరిగే వస్తువుల టారిఫ్ క్లాసిఫికేషన్ యొక్క వాస్తవికతకు సంబంధించిన సమాచారం ఇచ్చిపుచ్చుకోవడంలో పరిగణనలోకి తీసుకుంటుంది.
(Visitor Counter : 15
PIB Headquarters
అక్రమ విఒఐపి ఎక్స్ చేంజ్ గుట్టు ను రట్టు చేసిన డిపార్ట్ మెంట్ ఆఫ్ టెలికమ్యూనికేశన్స్
చట్ట విరుద్ధం గా నడుస్తున్న వాయిస్ ఓవర్ ఇంటర్ నెట్ ప్రోటో కాల్  ఎక్స్ చేంజి గుట్టు ను రట్టు చేసినట్లు డిపార్ట్ మెంట్ ఆఫ్ టెలికమ్యూనికేశన్స్, ఎపి లైసెన్సీ సర్వీస్ ఏరియా  వింగ్ డైరెక్టర్ శ్రీ పి. కృష్ణ కుమార్ ఒక ప్రకటన లో తెలిపారు. ఈ సందర్భంగా కడప కు చెందిన శేఖ్ అన్వర్ బాషా ను అరెస్టు చేశారని శ్రీ పి. కృష్ణ కుమార్ వెల్లడించారు. అనుమానితుడి వద్ద నుండి నాలుగు సిమ్ బాక్సులను, అక్రమం గా సేకరించిన 345 సిమ్ కార్డులను, ఒక ల్యాప్టాప్ ను, ఇంకా ఇతర ఎలక్ట్రానిక్ ఉపకరణాల ను కడప పోలీసులు స్వాధీనం చేసుకొన్నారని కూడా వివరించారు. నిందితుడి పై డిపార్ట్ మెంట్ ఆఫ్ టెలికమ్యూనికేశన్స్ ఒక ఎఫ్ఐఆర్ ను దాఖలు చేసింది.
విఒఐపి గేట్ వే  ద్వారా స్థానిక కాల్స్ ను నిందితుడు అంతర్జాతీయ విఒఐపి కాల్స్ గా మార్పిడి చేస్తున్నాడు. ఈ తరహా కాల్స్ పట్ల అప్రమత్తం గా ఉండాలని ప్రజల కు శ్రీ కృష్ణ కుమార్ సూచించారు. ఒక వేళ వారు వారి ఫోన్ లో ఒక ఇండియన్ నంబర్ తో గాని, లేదా ఎటువంటి నంబర్ కనపడకపోయినప్పటికీ ఒక అంతర్జాతీయ కాల్ ను అందుకొన్నట్లయితే, టోల్ ఫ్రీ నంబర్1800 110 420 కి, లేదా 1963 కు ఫోన్ చేయడం ద్వారా డిపార్ట్ మెంట్ ఆఫ్ టెలికమ్యూనికేశన్స్ కాల్ సెంటర్ దృష్టి కి తీసుకు రావలసిందని ప్రజలకు శ్రీ కృష్ణ కుమార్ సలహా ఇచ్చారు.
ప్రధాన మంత్రి కార్యాలయం
పారాలింపిక్స్ఆటల లో రజత పతకాన్ని గెలిచినందుకు శ్రీ సింహరాజ్ అధానా కు అభినందనలు తెలిపినప్రధాన మంత్రి
టోక్యో లో జరుగుతున్న పారాలింపిక్స్ ఆటల లో రజతపతకాన్ని గెలిచినందుకు శూటర్ శ్రీ సింహరాజ్ అధానాకు ప్రధాన మంత్రి శ్రీ నరేంద్ర మోదీ అభినందనలు తెలిపారు.
‘‘శ్రీ సింహరాజ్ అధానామరో సారి తనఉత్కృష్ట ప్రదర్శన ను కళ్లెదుట ఉంచారు! ఆయన మరొక సారి పతకాన్ని గెలిచారు; ఈసారి మిక్స్ డ్ 50 మీటర్ పిస్టల్ ఎస్ హెచ్ 1 పోటీ లో విజేత గా నిలవడం తో పాటు ఇంకొక పతకాన్ని చేజిక్కించుకొన్నారు. ఆయన సాధించిన ఈ మహత్తరమైన కార్యసిద్ధి తో భారతదేశం అంతటా ఆనంద తరంగం ఉవ్వెత్తున ఎగసింది. ఆయన కు అభినందన లు. భవిష్యత్తు లో ప్రయాసల కు గాను ఆయన కు శుభాకాంక్షలు.#Paralympics#Praise4Para.’’ అని ప్రధాన మంత్రి ఒక ట్వీట్ లో పేర్కొన్నారు.
The outstanding Singhraj Adhana does it again! He wins yet another medal, this time in the Mixed 50m Pistol SH1 event. India rejoices due to his feat. Congrats to him. Wishing him the very best for the future endeavours. #Paralympics #Praise4Para. pic.twitter.com/EWa9gCRaor
— Narendra Modi  September 4, 2021
ప్రధాన మంత్రి కార్యాలయం
అమెరికా కుచెందిన బౌద్ధ పండితుడు మరియు విద్యావేత్త ప్రొఫెసర్ శ్రీ రాబర్ట్ థుర్ మన్ తో సమావేశమైనప్రధాన మంత్రి
ప్రధాన మంత్రి శ్రీ నరేంద్ర మోదీ అమెరికా కు చెందిన బౌద్ధ పండితుడు, రచయిత మరియు పద్మ శ్రీ పురస్కార గ్రహీత ప్రొఫెసర్ శ్రీ రాబర్ట్ థుర్ మన్ తో యుఎస్ఎ లోని న్యూ యార్క్ లో ఈ రోజు న సమావేశమయ్యారు.
ప్రపంచ సవాళ్ళ కు పరిష్కారాల ను కనుగొనడం లో బౌద్ధ ధర్మం యొక్క విలువల ను ఏ విధం గా దారిదీపం గా ఉపయోగించుకోవచ్చో అనే అంశం పై ప్రధాన మంత్రి మరియు ప్రొఫెసర్ శ్రీ థుర్ మన్ లు వారి వారి ఆలోచనల ను ఒకరి కి మరొకరు వెల్లడి చేసుకొన్నారు.
బౌద్ధం తో భారతదేశం పెంచుకొంటున్న అనుబంధం గురించి మరియు బౌద్ధ వారసత్వాన్ని పరిరక్షించడం కోసం భారతదేశం చేస్తున్నటువంటి ప్రయాసల ను గురించి కూడా వారు చర్చించారు.
రక్షణ మంత్రిత్వ శాఖ
'ఆజాది కా అమృత్ మహోత్సవ్'లో భాగంగా సైక్లింగ్ ర్యాలీ
భారతదేశ 75వ స్వాతంత్ర్య దినోత్సవాన్ని పురస్కరించుకొని నిర్వహిస్తోన్న ఆజాదీ కా అమృత్ మహోత్సవంలో భాగంగా తుగ్లకాబాద్ ఎయిర్ఫోర్స్ స్టేషన్ సైక్లింగ్ యాత్రను చేపట్టింది. ఎయిర్ఫోర్స్ స్టేషన్ తుగ్లకాబాద్ మరియు ఎయిర్ ఫోర్స్ స్టేషన్ ప్రహ్లాద్పూరల నుండి 40 మంది వాయుసేన యోధుల బృందం ఈ సైక్లింగ్ యాత్రలో పాల్గొంది. ఎయిర్ ఫోర్స్ స్టేషన్ తుగ్లకాబాద్
ఎయిర్ ఆఫీసర్ కమాండింగ్ అయిన ఎయిర్ కమాడోర్ వై ఉమేష్ ఈ బృందానికి మొత్తంగా అధ్యక్షత వహించారు. ఈయనతో పాటు ప్రహ్లాద్పూర్ ఎయిర్ ఫోర్స్ స్టేషన్కు స్టేషన్ కమాండర్ గ్రూప్ కెప్టెన్ డీవీబీకే మెహర్కూడా గ్రూపు సారథ్యం వహించారు. 18 సెప్టెంబర్ 21న న్యూఢిల్లీలోని ఎయిర్ఫోర్స్ స్టేషన్ తుగ్లకాబాద్లో ఈ యాత్రను ప్రారంభించారు. ఈ బృందం 18 సెప్టెంబర్ 21న న్యూఢిల్లీలోని ఎయిర్ఫోర్స్ స్టేషన్ తుగ్లకాబాద్ నుండి షాహిద్ స్మారక్ వరకు.. దాదాపుగా 90 కిలోమీటర్లకు పైగా దూరం ప్రయాణించింది. భారత వైమానిక దళంలో అందుబాటులో ఉన్న కెరీర్ అవకాశాలపై యువతలో అవగాహన కల్పించడానికి మీరట్ ఇన్స్టిట్యూట్ ఆఫ్ టెక్నాలజీ వద్ద ఈ బృందం ఆగి మరియు సాహస స్ఫూర్తిని ప్రదర్శించింది.
ప్రధాన మంత్రి కార్యాలయం
రూ.2500 కోట్లతో 11 పథకాలు పొందిన మిజోరం ప్రజలకు ప్రధాని అభినందనలు
ప్రధానమంత్రి శ్రీ నరేంద్ర మోదీ మిజోరం ప్రజలకు అభినందనలు తెలిపారు. రాష్ట్రంలో నిన్న దేశీయ వ్యవహారాల శాఖ మంత్రి శ్రీ అమిత్ షా దాదాపు రూ.2,500 కోట్లతో సుమారు 11 విభిన్న పథకాలకు ప్రారంభోత్సం, శంకుస్థాపన చేసిన నేపథ్యంలో ఆయన స్పందించారు.
ఈ మేరకు ఒక ట్వీట్ ద్వారా పంపిన సందేశంలో:
“వివిధ రంగాలకు సంబంధించిన ఈ అభివృద్ధి పనులతో రాష్ట్ర సర్వతోముఖాభివృద్ధికి బాటలు పడటంపై మిజోరం ప్రజలకు నా అభినందనలు” అని ప్రధాని పేర్కొన్నారు.
మరిన్ని వివరాల కోసం: https://pib.gov.in/PressReleasePage.aspx?PRID=1912878 లో చూడండి
(
పౌర విమానయాన మంత్రిత్వ శాఖ
ఉక్రెయిన్ పొరుగు దేశాల నుంచి ప్రత్యేక పౌర విమానాల ద్వారా ఈ రోజు తిరిగి తీసుకువచ్చిన భారతీయులు 1300 మంది
ఇప్పటి వరకు భారతీయులను ప్రత్యేక విమానాల ద్వారా వెనక్కి వచ్చినవారు 17 వేల 4 వందల మంది
భారతీయ పౌరులను రక్షించడానికి ‘ఆపరేషన్ గంగా’ కింద, ఉక్రెయిన్ పొరుగు దేశాల నుండి 7 ప్రత్యేక పౌర విమానాల ద్వారా ఈ రోజు 1314 మంది భారతీయులు తిరిగి వచ్చారు. దీంతో 2022 ఫిబ్రవరి 22న ప్రత్యేక విమానాలు ప్రారంభమైనప్పటి నుండి 17 వేల 4 వందల మందికి పైగా భారతీయులను వెనక్కి తీసుకువచ్చాయి. 73 ప్రత్యేక పౌర విమానాల ద్వారా తరలి వచ్చిన భారతీయుల సంఖ్య 15, 206 కి చేరుకుంది. ఒక C-17 బారత వాయసేన విమానం, 201 మంది భారతీయులతో ఈరోజు సాయంత్రం తిరిగివచ్చే అవకాశం ఉంది. గంగా ఆపరేషన్లో భాగంగా 2056 మంది ప్రయాణికులను వెనక్కి తీసుకురావడానికి భారతీయ వాయుసేన ఇంతకు ముందు 10 విమానాలను కేటాయించింది.
ఈ రోజు ప్రత్యేక పౌర విమానాలలో, 4 న్యూఢిల్లీలో దిగగా, 2 ముంబైకి చేరుకున్నాయి. సాయంత్రం ఆలస్యంగా ఒక విమానం బయలుదేరుతుంది. బుడాపెస్ట్ నుండి 5 విమానాలు, బుకారెస్ట్,సుసెవా నుండి ఒక్కొక్కటి రానున్నాయి.
రేపు, సుసెవా నుంచి 2 ప్రత్యేక పౌర విమానాలు బయల్దేరతాయని, 400 మందికి పైగా భారతీయులను అవి స్వదేశానికి తీసుకువస్తాయని భావిస్తున్నారు.
ప్రధాన మంత్రి కార్యాలయం
ఆసియా క్రీడల పురుషుల డెకథ్లాన్లో రజత పతకం సాధించిన తేజస్విన్ శంకర్కు ప్రధానమంత్రి అభినందన
ఆసియా క్రీడల పురుషుల డెకథ్లాన్లో రజత పతకం సాధించిన తేజస్విన్ శంకర్ను ప్రధానమంత్రి శ్రీ నరేంద్ర మోదీ అభినందించారు.
ఈ మేరకు ‘ఎక్స్’ ద్వారా పంపిన ఒక సందేశంలో:
“ఆసియా క్రీడల పురుషుల డెకాథ్లాన్లో రజత పతకం సాధించిన తేజస్విన్ శంకర్
@ TejaswinShankarను అభినందిస్తున్నాను. అతడు చూపిన నిబద్ధత, సంకల్ప దీక్ష నిజంగా ప్రశంసనీయం. యువ క్రీడాకారులు అంకితభావంతో అత్యుత్తమ నైపుణ్యం ప్రదర్శించేలా ఈ విజయం స్ఫూర్తినిస్తుంది” అని ప్రధానమంత్రి పేర్కొన్నారు.
హోం మంత్రిత్వ శాఖ
సర్దార్ పటేల్ నేషనల్ యూనిటీ అవార్డుకు నామినేషన్ల ఆహ్వానం చివరి తేదీ జూన్ 30, 2020 వరకు పొడిగింపు
భారతదేశం ఐక్యత మరియు సమగ్రతను పెంపొందించేందుకు కృషి చేసిన వారి నిమిత్తం కేంద్ర ప్రభుత్వం సర్దార్ వల్లభాయ్ పటేల్ పేరిట అత్యున్నత పౌర పురస్కారం సర్దార్ పటేల్ నేషనల్ యూనిటీ అవార్డును ఏర్పాటు చేసిన సంగతి తెలిసిందే. ఈ రంగంలో ముఖ్యమైన ఉత్తేజకరమైన సహకారాన్ని అందించడం లేదా ఐక్య భారతదేశం యొక్క విలువను బలోపేతం చేసిన వ్యక్తులు లేదా ఇన్స్టిట్యూషన్లు లేదా సంస్థలు చేసిన కృషికి బలమైన ప్రోత్సాహకరంగా ఉండేలా తగిన గుర్తింపుగా ఈ అవార్డును అందజేస్తారు. సర్దార్ పటేల్ నేషనల్ యూనిటీ అవార్డుకు గాను నామినేషన్లు, సిఫారసులను ఆహ్వానిస్తూ 20 సెప్టెంబర్ 2019 న ప్రభుత్వం ఒక నోటిఫికేషన్ జారీ చేసింది. ఈ అవార్డుకు సంబంధించిన వివరాలు www.nationalunityawards .mha.gov.in అనే వెబ్ సైట్లో లభిస్తాయి. ఈ పోర్టల్ ద్వారా ఆన్లైన్లో నామినేషన్ల ఆహ్వానాన్ని జూన్ 30, 2020 వరకు పొడిగించాలని తాజాగా నిర్ణయించారు.
(
ప్రధాన మంత్రి కార్యాలయం
5 ఏళ్ల లోపు పిల్లలకు వినికిడి పరికరాలు అమర్చే పథకం ప్రభావాన్ని అభినందించిన ప్రధాన మంత్రి
మనం ఎల్లప్పుడూ మన పిల్లల ఆరోగ్య పరిరక్షణకు కట్టుబడి ఉంటాం: ప్రధాన మంత్రి
ఐదేళ్ల లోపు పిల్లల వినికిడి సమస్య పరిష్కారానికి ఉచితంగా శస్త్ర చికిత్స చేసి వినికిడి పరికరాలు అమర్చే పథకాన్ని ప్రధాన మంత్రి శ్రీ నరేంద్ర మోదీ అభినందించారు. ఈ శస్త్ర చికిత్సకు రూ. 6 లక్షలు ఖర్చవుతుంది.
కేంద్ర విద్యుత్, భారీ పరిశ్రమల శాఖ సహాయ మంత్రి శ్రీ కృష్ణ పాల్ గుర్జర్ చేసిన ట్వీట్ ను ప్రధాని ఇలా రీట్వీట్ చేశారు:
“చాలా గొప్ప శుభవార్త. పిల్లల ఆరోగ్య పరిరక్షణకు మనం ఎప్పుడూ కట్టుబడి ఉంటాం”
(
ప్రధాన మంత్రి కార్యాలయం
రక్షా బంధన్ సందర్భంగా ప్రజలకు శుభాకాంక్షలు తెలియజేసిన - ప్రధానమంత్రి
ప్రధానమంత్రి శ్రీ నరేంద్ర మోదీ శుభప్రదమైన రక్షా బంధన్ సందర్భంగా ప్రజలకు శుభాకాంక్షలు తెలియజేశారు.
ఈ మేరకు, ప్రధానమంత్రి సామాజిక మాధ్యమం ద్వారా ఒక ట్వీట్ చేస్తూ,
"రక్షాబంధన్ పండుగ శుభ సందర్భంగా దేశ ప్రజలందరికీ అనేక శుభాకాంక్షలు." అని పేర్కొన్నారు.